Վլադիմիր Սպիվակով

**Վլադիմիր Սպիվակով** (), ռուս դիրիժոր, ջութակահար, «Մոսկվայի վիրտուոզներ» նվագախմբի գեղարվեստական ղեկավար։

## Կենսագրություն
Վլադիմիր Սպիվակովը ծնվել է 1944 թվականի սեպտեմբերի 12-ին, Ուֆա քաղաքում՝ հրեա ընտանիքում։ Հայրը՝ Թեոդոր Վլադիմիրովիչ Սպիվակովը (1919-1977) եղել է ինժներ-տեխնոլոգ, նախքան պատերազմը զորակոչվել է Օդեսայից, ծանր վիրավորվելուց հետո զորացրվել է, ապա Ուֆայի շարժիչների գործարանում աշխատել է որպես ավագ վարպետ։ Մայրը՝ դաշնակահարուհի Եկատիրինա Օսիպովնան (1913-2002) ծնվել է Քիշինևում, մեծացել է Օդեսայում, տեսել է Լենինգրադի բլոկադան։ Եղել է Լենինգրադի շրջանավարտ։ Աշխատել է «Ուդարնիկ» ակումբում, որպես հանդիսավար։

Պատերազմից հետո Սպիվակովի ընտանիքը վերադարձել է Լենինգրադ՝ մայրը դասավանդել է երաժշտական դպրոցում, հայրը՝ որպես բժիշկ-դիետոլոգ։
1955 թվականին Վլադիմիր Սպիվակովը հաշվառվել է Լենինգրադի կոնսերվատորիային կից դպրոցում, որտեղ աշակերտել է Լ. Մ. Սիգալին և Վ. Ի. Շերային։ 1963 թվականին ավարտել է Մոսկվայի կոնսերվատորիային կից կենտրոնական երաժշտական դպրոցը։ 1963-1968 թվականներին սովորել է Մոսկվայի կոնսերվատորիայի Յուրա Յանկելևիչի դասարանում։
1970 թվականին ավարտել է ասպիրանտուրան։ Դիրիժոր է 1965 թվականից։ 1970 թվականից Մոսկվայի ֆիլհարմոնիկ նվագախմբի դիրիժորն է։ 1975-1990 թվականներին դասավանդել է Գնեսինի անվան Երաժշտական ինստիտուտում։ 1994-2005 թվականներին Ցյուրիխում անցել է մաստեր կլաս շրջան։
1979 թվականին ղեկավարել է «Մոսկվայի վիրտուոզներ» նվագախումբը։ 1984 թվականին Լեոնարդ Բերնարայնից նվեր է ստացել նրա դիրիժորական փայտիկը։ Ղեկավարում է Ռուսաստանի պետական նվագախումբը։

1989 թվականին Վլադիմիր Սպիվակովը ջութակահարների մրցույթի նախագահն է Իսպանիայում։ 1989 թվականից ապրում է Մոսկվայում, Իսպանիայում և Ֆրանսիայում։

Ամուսնացել է հայ ջութակահար, դիրիժոր Զարեհ Սահակյանցի դստեր՝ Սաթի Սահակյանցի հետ։
մինի

## Մրցանակներ, պարգևներ
* ՌԽՍՖՀ վաստակավոր արտիստ (1978)
* ՌԽՍՖՀ ժողովրդական արտիստ (1986)
* ԽՍՀՄ ժողովրդական արտիստ (1990)
* Հյուսիսային Օսիայի հանրապետության ժողովրդական արտիստ (2005)
* ԽՍՀՄ պետական մրցանակ (1989) - համերգային ծրագրերի համար 1986-1988
* Լենինի անվան մրցանակ (1982) - բարձր վարպետության համար
* Համաեվրոպական Մյունխենի ակադեմիայի մրցանակ (1981)
*Բարեկամության շքանշան (1994)
* Հանուն հայրենիքի շքանշան, 3-րդ (1999) և 2-րդ դասեր (2009)
* Հանուն ծառայության, 2-րդ դաս (Ուկրաինա, 2009)
* «Դանկեր» շքանշան (Կիրգիզստան, 2001)
* Սուրբ Մեսրոպ Մաշտոցի շքանշան (Հայաստան, 1999)
* Ռուսաստանի տարվա մարդ (մայիս, 2005)
* ՅՈՒՆԵՍԿՕ-ի խաղաղության արտիստ (2006)
* ՅՈՒՆԵՍԿՕ-ի Մոցարտի ոսկե մեդալ (2009 )

## Ծանոթագրություններ

## Արտաքին հղումներ
* Վլադիմիր Սպիվակովի պաշտոնական կայքը 
*  Սպիվակով հիմնադրամի կայքը

Կատեգորիա:1944 ծնունդներ
Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ ժողովրդական արտիստներ
Կատեգորիա:ՀԽՍՀ ժողովրդական արտիստներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Ուֆա քաղաքում ծնվածներ
Կատեգորիա:ՌԴ պետական մրցանակի դափնեկիրներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դիրիժորներ
Կատեգորիա:Ռուս ջութակահարներ
Կատեգորիա:Ռուսաստանի «Հայրենիքին մատուցած ծառայությունների համար» 1-ին աստիճանի շքանշանի ասպետներ
Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Կատեգորիա:Ռուսաստանի գեղարվեստի ակադեմիայի պատվավոր անդամներ
Կատեգորիա:Ռուսաստանի հրեաներ
Կատեգորիա:Սեպտեմբերի 12 ծնունդներ
Կատեգորիա:Սուրբ Մեսրոպ Մաշտոցի շքանշանի ասպետներ